הוועדה המיוחדת לבחינת בעיית העובדים הזרים, כנסת 18, פרוטוקול מספר 28, 2010-06-23 09:30

יעקב כץ: שלום לכל הבאים למשכן הכנסת בנושא שאני חושב שהוא היום הנושא המרכזי או אחד מהנושאים המרכזיים, החשובים שמדנת ישראל מתמודדת איתם.

יעקב כץ: אנחנו שומעים בשנים האחרונות, זה בא לידי ביטוי בעיקר בשנת 2009, ובמחצית השנה הראשונה של 2010 ובשנים שקדמו לכך, לפי נתונים שקיבלנו שהמחירים בתחום הבניה הולכים ומאמירים מחד.

יעקב כץ: כמות יחידות הדיור הריקות הולכות ומתמעטות לכמות כמעט אפסית.

יעקב כץ: מבחינת מדינתית כשמדובר על כמשהו בסביבות 12 אלף יחידות דיור ריקות שניתנות עדיין לרכישה, גם יחידות ריקות שנבנות או מתוכננות להבנות בשנה הזו ע"י קבלנים פרטיים, ברובם בשמונת אלפים יחידות דיור על ידי מדינת ישראל.

יעקב כץ: כשהכמות הולכת ומתמעטת משום שרב הביקוש על ההיצע וזה היסוד של הא-ב של מחירים ושל עליה במחירים.

יעקב כץ: אני רוצה להקדים ולומר שבשונה מהאחרים אני חושב שבמדינת ישראל אין בועת נדל"ן.

יעקב כץ: בועת נדל"ן יכולה להיות רק במדינה ובשונה מדעתם של אנשים שיושבים בבנק ישראל.

יעקב כץ: למרות שאני לא למדתי כלכלה ולמרות שהאי קיו שלי לא גבוה אבל שכל יש לי.

יעקב כץ: אני רוצה להסביר, בארצות הברית יש שמונה מליון בתים ריקים, שם יש בועת נדל"ן משום ששילמו ונתנו לאנשים כספים ללא גבול, נבנו בתים ללא גבול ועומדים למכירה, גם נדל"ן למגזר הפרטי וגם נדל"ן למגזר הכללי, גם המסחרי, עומדים כמויות אדירות שלא מנוצלות ועומדות ריקות.

יעקב כץ: במדינת ישראל כפי שאמרתי, אין דירות ואין בתים כמעט למכירה.

יעקב כץ: כמות של עשרת אלפים או שתיים עשרה אלף זה כמות מזערית למדינה שמתחתנים בה כל שנה, או צורכים את מדינותיה כל שנה בין ארבעים לחמישים אלף צורכי דירות.

יעקב כץ: אני גם הוספתי ואמרתי שכתוצאה מכך שכמות מהגרי העבודה שמגיעים ממצרים, היא ככמות העולים שמגיעה למדינת ישראל.

יעקב כץ: הם מגיעים רובם ככולם לאילת, לת"א ולערד, ומשתלטים על דירות כחוק, שוכרים, אבל הם לוקחים כעשרת אלפים דירות בשנה.

יעקב כץ: מדינת ישראל נמצאת במצב קשה מאד מה עוד שראש הממשלה, בצורה מכוונת, ממשלתו החליטה להקפיא את הבניה ביש"ע כאשר שם הצמיחה והגדילה הדמוגרפית היא גדולה מאד אז באופן אוטומטי גם שם אין בתים מספיק.

יעקב כץ: וכתוצאה מלחצים אמריקאים גם בירושלים יש הוראה שלא לבנות, אז אנחנו נמצאים במציאות קטסטרופאלית שגם במקומות שהיה ניתן לבנות והיו צריכים לבנות אז בהוראה ממשלתית לא בונים.

יעקב כץ: במקומות אחרים גם אם יש קרקעות אין מי שיבנה.

יעקב כץ: זו הבעיה השנייה.

יעקב כץ: היא מצטרפת לבעיה של מחירי הדירות לדעתי ולדעת האנשים המכובדים שיושבים פה.

יעקב כץ: זה מספר חודשים שאנו דנים בדבר, אחר כך אתם תפרטו, שבשנים האחרונות יש ירידה טוטאלית או ירידה דרסטית כמעט בתשעים וחמישה אחוז בכמות העובדים שהגיעו מחוץ לארץ.

יעקב כץ: עובדים זרים שעיקרם סינים.

יעקב כץ: אנחנו נבנים רק על המשק הישראלי גם בשנה הזו מתוכננת, לפי התוכנית הממשלתית, אנחנו מתכננים לרדת בעוד מספר אלפים שאמורים לרדת כאשר אנחנו מנסים למנוע את זה.

יעקב כץ: אבל לדעתי אנחנו לא נצליח כי יש שם איזוהי אטימות, לצערי הרב, בממשלה בהתייחסות שלה לנקודה הזו.

יעקב כץ: גם אמרתי לשר השיכון, מר אטיאס, שגם אם תשווק ותשחרר קרקעות במקביל, אם לא יהיה מי שיבנה את הבתים אז זה לא יעזור שום דבר כי צריך גם פועלים שיבנו.

יעקב כץ: אנחנו בידינו המעטה, ועל זה התכנסנו פה היום, אנחנו עושים מאמצים מרובים על מנת לראות מה ניתן לעשות כדי לחדש את העבודה העברית, את העבודה של הישראלים בתחום הבנייה, בעיקר בעבודות הרטובות.

יעקב כץ: כאשר בעבודות האחרות בתחום הבנייה אנחנו מוצאים הרבה ישראלים שכן עובדים.

יעקב כץ: יש הרבה קורסים שנפתחים ואנשים דווקא מהנדסאות, בתחום האלקטרוניקה, בתחום האקוסטיקה, בתחומים היותר נקיים והפחות רטובים, אנחנו מוצאים הרבה ישראלים.

יעקב כץ: דווקא בעבודות הרטובות שאני רואה בהם בעיקר הקדושה ועיקר העשייה הציונית, הלאומית כפי שנהגו חלוצינו בעבר.

יעקב כץ: דווקא בעבודות שהבגדים הם בגדי מלכות, קצת מלוכלכים אבל נקיים במהות שלהם, בעבודות של הטפסנות, רצפות, טייחות, של הבניה ממש אנחנו לא מצאנו הרבה ישראלים.

יעקב כץ: בעיקר לא מצאנו הרבה בוגרי צבא.

יעקב כץ: לשמחתנו בהתערבות של הרבה מנהיגים שיושבים בתוך משרדים ממשלתיים או ששמו לעצמם מטרה, אנשים בעלי אוריינטציה ציונית לאומית בריאה, החלטנו בוועדה הזו שאנחנו יושבים בה היום, ייחסנו לעצמנו גם את התחום הזה.

יעקב כץ: לעשות כמיטב יכולתנו על מנת להגדיל חייל בתחום הזה כדי שיהיה לנו הרבה בוגרי צבא, הרבה ישראלים שמצד אחד יעבדו ירווחו את לחמם בכבוד וקבלנים ישראלים יוכלו להבנות על אוטנטיות ישראלית בריאה שבונה , שרה ועוסקת בזמרת הארץ האמיתית בבניית הארץ.

יעקב כץ: אנחנו צריכים לזכור שעוד מחכים לנו עוד שישה, שבעה מליון יהודים שאמורים להגיע לארץ בשנים הקרובות מאמריקה, מצרפת ומאנגליה, בלי בעיות כלכליות וכדומה או שלא מאפשרים להם לפרוק את הסחורות באוקלנד.

יעקב כץ: מסיבות כאלה ואחרות אנחנו צריכים להיות כפי שראינו עליה גדולה מרוסיה של מליון וחצי, עליה גדולה מאתיופיה של מאות אלפים.

יעקב כץ: עליה גדולה שמגיעה עכשיו מאסיה של בני מנשה , עליה גדולה של יהודים מרחבי העולם.

יעקב כץ: כתוצאה מבעיות כלכליות ואנטישמיות בהחלט יכול להיות שבמקום חמשת אלפים שמגיעים מארה"ב מידי שנה, יגיעו חמישים אלף יהודים.

יעקב כץ: ומדינת ישראל צריכה להיות ערוכה לכל קצב הקליטה הענק הזה ואני חושב שידנו צריכה להיות שותפה לבנייה וליצירה הזו.

יעקב כץ: אנחנו נעשה ככל יכולתנו לברר היום ועל זה כינסנו את הועדה.

יעקב כץ: מצד המשרדים הממשלתיים, מה ניתן לעשות כדי להרחיב את הפרויקט של עידוד התעסוקה של ישראלים בענף הבניין.

יעקב כץ: אנחנו לשמחתנו חידשנו את פתיחת הקורסים רק לאחרונה.

יעקב כץ: נפתחו שני קורסים בעבודת רטובות של טייחות, רצפות, עבודות שלדאיות, טפסנות.

יעקב כץ: לשמחתנו זכינו להשתתף .

יעקב כץ: ועוד מעט יפתח הקורס השלישי בעזרת השם בבאר שבע.

יעקב כץ: ישלנו פה חבורה נפלאה של צוות נפלא בתמ"ת, שגיא, ענפי, אני אנקוב אחר כך בשמותיהם של כל האנשים שחברנו יחדיו לראות איך פותחים כמה שיותר קורסים.

יעקב כץ: זהו המעט שמחזיק את המרובה.

יעקב כץ: בסופו של דבר צריכים אלפים שיעבדו.

יעקב כץ: יש לנו פה גם בחורים שמשתתפים בקורס שלדאות שנפתח לפני כחודש.

יעקב כץ: אגב, יש לנו בעיות עם הדבר הזה ואני מבקש מהתמ"ת, משגיא, שיעשה ככל יכולתו קודם כל להשאיר אותם עד שנברר את הבעיה כי הם עובדים בשני קורסים בשלב ב' ניתן גם להם לומר את דברם בהמשך הדיון.

יעקב כץ: יש לנו פה נציגים, גם ממשרד האוצר.

יעקב כץ: ניר חיים הגיע ממשרד הביטחון?

יעקב כץ: הוא שותף פעיל ועוזר ומסייע.

יעקב כץ: ממשרד האוצר יש לנו נציג, נציג ממשרד הפנים, משרד הבינוי והשיכון, משירות התעסוקה ומההסתדרות החדשה, שהבטיחו בפעם הקודמת שיעשו ככל יכולתם ואת כל המאמצים לשכנע את אמי לעמוד בראש המאבק לאי שליחתם של העובדים הזרים בתחום הבניה שנשארו פה.

קריאה: הוא עדיין ממשיך במאמצים.

יעקב כץ: אולי תנסי להשיגו ותאמרי לנו אייפה זה עומד?

יעקב כץ: שתוכלי לדווח לנו איפה אמי במאבק בזה.

יעקב כץ: כי אנחנו אז אמרנו, שהממשלה כל כך מתעקשת ושיש לה תוכנית ברורה, ולצערנו אנחנו מחויבים, גם כדי שמחירי הדירות לא תעלנה.

יעקב כץ: אתמול לשם גילוי הנאות אני חייב לומר, שאמר לי השר שטייניץ, שאני הייתי אצלו שר האוצר לפני שנה וחודשיים, שנכנסתי לתפקיד, אני עשיתי חשבון של אחד ועוד אחד והגעתי למסקנות ואמרתי לו על המחירים והוא אמר לי לא, המחירים ירדו, ואנחנו נשווק קרקעות וכדומא.

יעקב כץ: והוא אמר לי אתמול במליאה, שכל הערותיך צודקות וגם הציפיות בקצב ובצורה הזו.

יעקב כץ: שאין לנו פועלים ואין לנו מי שיבנה ויש הקפאות ולא רוצים להוציא לבניה המחירים יעלו.

קריאה: ולכן מה עושים?

יעקב כץ: עד שאהיה ראש ממשלה אנחנו נראה מה אפשר לעשות פה, אנחנו נעשה מאמצים.

יעקב כץ: כרגע ראש הממשלה שלנו נמצא בלחץ גם נושא המשט, אני מרחם עליו אני מקווה שיעמוד.

יעקב כץ: יש לו לחץ גדול של כל התקשורת הישראלית לשחרר אלפי מרצחים.

יעקב כץ: אבל לא שמענו אף איש תקשורת שמוכן לסכן את הילדים שלו בתמורה להבאתו של גלעד שליט.

יעקב כץ: גם בזה אנחנו בצרה צרורה.

יעקב כץ: הם רוצים שכל המרצחים יסתובבו לנו פה, כמו שאומרים כל מחיר שווה רק שיקום עיתונאי ויגיד אני מוכן להקריב את ילדי למען שחרורו של גלד שליט.

יעקב כץ: הבן שלי יחטוף את הכדור הראשון בראש או בבטן, זה עוד לא מצאנו.

יעקב כץ: אבל הם אומרים שזה רולטה רוסית מי שיחטוף יחטוף כשכל המערכות נשברות וכל המסגרות נשברות אז קשה.

יעקב כץ: אבל אם נלחץ אז אולי גם אנחנו נצליח.

יעקב כץ: אז זה תלוי בנו, תלחצו תקבלו.

יעקב כץ: אז אולי אנחנו בוועדה נעשה מאמץ בייחוד שמדובר בדבר טוב וציוני.

יעקב כץ: אני הייתי מבקש מאודי,הקרן לעידוד פיתוח ענף הבנייה בישראל נמצאים פה נכון?

אודי ענפי: אני מייצג אותם.

יעקב כץ: כן, זה אודי שלנו.

יעקב כץ: בנק ישראל מי מייצג אותם?

יעקב כץ: יצחק גורביץ ידידנו הטוב שתמיד מגיע, תוכל לזעוק את צעקתך ולהגיד בדיוק מה זה בדיוק הבג"צ שאתם ביקשתם.

יעקב כץ: הבג"צ היום בהתקפה.

יעקב כץ: אולי תוכל לעזור לו להגיע למסקנות טובות לפחות בתחום הזה.

יעקב כץ: יש לנו פה תלמידים בקורסים.

יעקב כץ: והתאחדות תאגידי כוח אדם זר לענף הבניין, גם נמצאים פה.

יעקב כץ: ונמצא איתנו הדוקטור שלנו, השכל שלנו שהוא הפקיד, הוא כבר יודע והוא יעזור לנו מבחינת הפרטים, מר גלעד.

יעקב כץ: מר אודי אולי אתה תפתח ותגיד לנו איפה אנחנו עומדים היום?

יעקב כץ: איזה דברים אתה צריך שאנחנו נסייע לך ככנסת ישראל?

יעקב כץ: אתם רואים אגב את ההשתתפות הערה של חברי הכנסת בתחום הזה.

יעקב כץ: למרות שהם יודעים שזה משודר הם מראים מה יותר חשוב לחברי הכנסת לראות ולהראות.

יעקב כץ: אמרו בחדשות היום, למי שהקשיב, שנוספו עוד הרבה מיליונרים למדינה, עוד אלפיים חמש מאות מיליונרים.

יעקב כץ: ואני אמרתי נכון.

יעקב כץ: כל מי שמחזיק דירה בירושלים נהייה מיליונר, כל מי שמחזיק דירה תל אביב נהיה מיליונר כי המחירים עולים בקצב של עשרים אחוז בשנה.

יעקב כץ: כל מי שיש לו דירה בירושלים שתי מילון שקל עוד מעט זה יהיה שלושה מליון שקל.

יעקב כץ: אני אמרתי בביקור בהרצאות שהוזמנתי בארצות הברית, אתה חייב להחזיק היום בארצות הברית ארבע חמש דירות במנהטן,

יעקב כץ: בקווינס כדי לקנות דירה אחת בירושלים.

יעקב כץ: תארו לכם איזה מיליונרים אנחנו.

יעקב כץ: אדם מוכר את הדירה שלו וקונה ארבע, חמש דירות באמריקה.

יעקב כץ: אז פה, בקצב הזה ובצורה הזו שראש הממשלה מנהל את נושא הבניה, בעובדה שלא נפתחים קורסים ובעובדה ששולחים את העובדים הזרים שנשארו פה ומחזיקים באצבעות את הבניה שעוד קיימת, אנחנו נגיע למצב שהמחירים ימשיכו לטוס בעשרים, שלושים אחוז לשנה, וזו קטסטרופה.

יעקב כץ: בשביל זה לא צריך להיות פה חזקיהו או מומחה לכלכה ואין פה בועת נדל"ן יש פה חוסר שכל.

אודי ענפי: קוראים לי אודי ענפי, אני מנהל את מיזם שיב"ה שילוב ישראלי בענף הבניה מטעם הקרן לעידוד ופיתוח ענף הבנייה.

אודי ענפי: זאת העמותה ששייכת, בחלקים שווים, להתאחדות הקבלנים והבונים בישראל ולהסתדרות עובדי הבניין והעץ.

אודי ענפי: לגבי הסטאטוס, אנחנו יצאנו מחדש לדרך אחרי תקופה יחסית ארוכה של אחד עשרה חודשים, של הקפאה מהמחזור הקודם שבו הספקנו להוציא לדרך שני קורסים.

אודי ענפי: מתוך האנשים, ארבעים ושלושה אנשים שסיימו את הקורסים בשנה שעברה.

אודי ענפי: מחצית עובדים עשרים ושניים, לצערי אני אומר אחד עשר מהם בחודשים האחרונים, אני נדרשתי ליצור תהליך ולהעביר אותם בין חברות כי תהליך הקליטה שלהם בחברות לא תמיד הוא תואם את מה שאנחנו רוצים.

אודי ענפי: עדיין יש לא מעט חברות שעושות את זה בצורה יוצאת מן הכלל, כולל בהתגייסות שלהם וגם במוכנות שלהם לקלוט עוד הרבה עובדים ישראלים במעלה הדרך.

אודי ענפי: אנחנו פתחנו, אחרי שבחמישה עשר במרץ חתמנו פה על ההסכם, יצאנו לדרך מחדש.

אודי ענפי: פתחנו קורס בחודש מאי ב עשרים ושלושה במאי.

אודי ענפי: את הקורס הראשון יש פה מקצת החברה שלומדים פה.

אודי ענפי: פתחנו בחמישה עשר ביוני את הקורס השני במרכז.

אודי ענפי: אני שמח להודיע שאנחנו הצלחנו לסכם עם קבוצה לא קטנה של קבלנים, מנהלי חברות בנייה בדרום, על כניסה לשותפות איתנו בתהליך שזה התנאי שאיתו אנחנו יכולים לפתוח בעצם את התוכנית בדרום.

יעקב כץ: זוהי הערה לאודי, שאנחנו ככנסת ישראל, אני התחייבתי פה מעבר לאמנה עם איגוד הקבלנים שאנחנו לא ניתן לבחור אחד שנכנס לקורס אנחנו נעשה מאמצים בלתי מתפשרים, שקבלן שירצה לקבל עובדים זרים בתחום הזה יצטרך להתחייב שכל מי שמסיים את הקורס יהיה אחד מול אחד או משהו כזה.

יעקב כץ: אפילו לבא עם איזה הסכם כזה לדאוג שכל אחד שנכנס יקבל את העבודה.

אודי ענפי: כרגע אנחנו מיועדים לפתוח בחודש הבא, בחודש יולי, אנחנו נפתח את הקורס הראשון בבאר שבע.

אודי ענפי: הוא ראשון מתוך קורסים שאנחנו מתכוונים גם שם ליצור איזשהו תהליך רציף שלך קורסים.

אודי ענפי: כרגע, לצערי אין לי עדיין את המקומות ואת התאריכים שאני יכול לפתוח קורסים נוספים.

אודי ענפי: יש לנו עבודה יחד עם משרד התמ"ת.

אודי ענפי: אנחנו מחכים לאישור לפתוח בספטמבר ובאוקטובר קורסים במרכז.

אודי ענפי: אני בכלל רוצה לציין שהקורסים במרכז הם החשובים ביותר, רק בגלל העובדה שרוב הבנייה נעשית במרכז, אין מה לעשות, אם כי תוכנית היעד שלנו זה לייצר מסלולים כמו בדרום גם בצפון.

אודי ענפי: בצפון אני אומר לצערי לא הצלחנו לארגן חברה אחת שתתחייב לקלוט עובדים וכרגע אין לי בכלל צפי.

אודי ענפי: אני לא יודע להגיד על זה מילה.

יעקב כץ: השאלה יצחק אם בדבר הזה יש לך מה לומר בהמשך אולי רעיונות, בהמשך?

יצחק גורביץ: לא אכפת לי לבדוק את הנתונים.

יעקב כץ: לא איכפת לי לצאת לסיור של חברי הוועדה שלנו ולהיפגש עם קבלנים בצפון ולנסות לבדוק את הדבר הזה.

יעקב כץ: אני לא מעלה על דעתי שקבלנים שיש מחסור בידיים עובדות הם לא מתחייבים לקבל פועלים.

אודי ענפי: אני קיימתי שלושה מפגשים בהתאחדות בחיפה, שזומנו אליהם כל הקבלנים בצפון הגיעו יחסית מעט קבלנים.

אודי ענפי: המסר שם הוא שיש מספיק עובדים ישראלים, ערבים ישראלים בצפון, הם עובדים בעיקר עם קבלני משנה.

אודי ענפי: הבעיה שם פחות קיימת.

אודי ענפי: אני בטוח, אני לא בדקתי את זה, שחברות בצפון מעסיקות לא מעט עובדים זרים.

אודי ענפי: את בתהליך הזה צריך לחברות כאלה לפנות ולהגיד להם לקחת מחויבות.

יעקב כץ: אני מסכם סיכום שאנחנו קובעים תאריך, אני אומר את זה פה לגלעד ואני אומר את זה לבת שבע.

יעקב כץ: אני רוצה סיור בצפון אצל קבלנים יחד עם אודי ענפי, יחד עם אנשי ההסתדרות ועם התאחדות הקבלנים.

יעקב כץ: בהזדמנות הראשונה, לצאת לצפון ואני רוצה להיפגש עם הקבלנים גם כן.

יעקב כץ: כי בסופו של דבר אנחנו מביאים לאמנה בין הקבלנים ולבין הממשלה שמי שקולט ישראלים יזכה להטבות.

יעקב כץ: אני לא יודע איך אנחנו נעשה את זה אני אדאג שהדבר הזה יהיה הדדי.

יעקב כץ: אחרי שנלחם ובצדק, אתם שמעתם את דבריי, ואני חושב ככה, אני בדעה שהיינו צרכים להביא עוד עובדים אם אנחנו רוצים לקדם את הבנייה, משום שאין לנו מספיק ידיים עובדות זו האמת.

יעקב כץ: כדי להבטיח שמשהו יקבל את העובד הזר בתחום הזה שעדיין יש פה יתחייב לקבל עובד בוגר צה"ל שסיים קורס כזה.

יעקב כץ: זה יהיה תנאי לקבלה.

אודי ענפי: יש הרבה מאד דורשי עבודה שפנו אלינו ברמה של מאות אנשים שאני לא יכול כרגע לתת להם פיתרון.

אודי ענפי: זה לגבי הצפון.

אודי ענפי: אני רוצה רק לומר שאני נפגשתי עם מנכ"ל התאחדות הקבלנים.

אודי ענפי: קבענו שבחודש הבא אחרי שתהייה התבהרות לגבי הסוגיה של העובדים הזרים, כי הדברים אכן קשורים.

אודי ענפי: אני גם נתקל כשאני הולך לחברות יש להם אי ודאות, הם אומרים, אנחנו לא יודעים אם אנחנו מסוגלים להיכנס לפרויקטים בכלל אם לא יהיו לנו העובדים הזרים ואז זה כמובן משליך.

אודי ענפי: אז אנחנו סיכמנו שאחרי שהנושא הזה הובהר ואני מקווה וגם אומר שאני גם הצטרפתי בתצהיר לעתירה הזו, כי אני באמת חושב שצריך ליצור את ההתניות הנכונות, מתוך הבנה אמיתית של המציאות.

אודי ענפי: זה לא שעכשיו משהו מהחברה מגיע לחברה והוא יכול להחליף תפסן שיודע לעשות את העבודה שלו.

אודי ענפי: צריך לקחת ולהבין גם את עקומת הלמידה שלהם.

אודי ענפי: לבנות את התוכנית כפי שצריך ואיתה ללכת קדימה.

אודי ענפי: לכן סיכמנו שבחודש הבא אנחנו נקיים כנס עם החברות הגדולות שנסמן אותם ככאלה שעדיין לא נכנסו למחויבות.

אודי ענפי: אני מזכיר שבפעם הקודמות שחלק מהחברות שהצהירו לפני זה שהם רוצות לקלוט אזרחים, לא באו לא מתוך החברות שקולטות.

אודי ענפי: אז אנחנו נעשה מאמצים להציל את זה.

יעקב כץ: כל כנס כזה שמתקיים בתחום הבנייה אני רוצה שתשתפו אותי.

יעקב כץ: אני מבטיח לא להפריע.

יעקב כץ: כל עוד שאני פה אז אני רוצה להיות שותף בדבר הזה כדי לדחוף את העגלה הזו קדימה.

יצחק גורביץ: אפשר להחליף גם את שם הועדה גם לוועדה של עובדים זרים בענף הבנייה כי כרגע אין לנו וועדה שיכולה לתת מענה לדבר הזה.

יעקב כץ: אנחנו לא מטפלים בנושא הזה.

קריאה: חקלאות.

אודי ענפי: רק השבוע ביום ראשון נפגש עם איגוד הקבלנים בבאר שבע, ברשות אלי אביסרור שהיה פה בפגישה הקודמת, דיון לא פשוט.

אודי ענפי: מבחינתם הם מבינים את המשמעויות שלהם שזה סוחב מול חבר'ה שעובדים ישראלים, בדואים, בשכר יותר נמוך מזה שאנחנו מחייבים אותו אבל בעובדה קבוצה לא קטנה של קבלנים אמרו, אנחנו נכנסים כשותפים.

אודי ענפי: ועם זה אני יכול לצאת לדרך.

יעקב כץ: אודי, נניח שממחר אני מנהל את הפרויקט וזה בסמכותי להחליט אפילו על האמנה ועל נתינת עובד תמורת עובד.

יעקב כץ: אני אומר לך שאני נותן עובד על כל אחד שמגיע.

יעקב כץ: אני עומד מול הקבלנים וכל הדרישות שלהם.

יעקב כץ: אני שואל, כמה אנשים אני יכול להכניס למקסימום הקורסים?

יעקב כץ: לאיזו כמות אני יכול להגיע בשנה?

יעקב כץ: מה אנחנו יכולים לייצר?

אודי ענפי: אם זה לא ברור.

אודי ענפי: אני כרגע התחלתי גיוס לבאר שבע הייתי שמח במקביל להתחיל גיוס גם לירושלים שיש לנו רק מכנס שהיה ביחידה להכוונת חיילים משוחררים בירושלים.

אודי ענפי: עשרות אנשים שהם ירושלמים, פנינו בתאום עם היחידה להכוונת חיילים משוחררים לכל החבר'ה ואמרנו להם תבואו ללמוד כרגע בחולון ואנחנו נדאג לכם לחברות בנייה בירושלים.

אודי ענפי: כי יש לי כבר הסכמה עם מספר חברות בנייה.

אודי ענפי: היה גם את בית יאיר בפעם הקודמת, יש את חברת מוטקה אביב , יש עוד כמה חברות.

אודי ענפי: אבל רוב החבר'ה האלה אמרו להתחיל לנסוע זה מאד קשה.

אודי ענפי: אנחנו ופנינו לתמ"ת ביקשנו אין לי כרגע תאריך שאני יודע שאני יכול לפתוח ולהתחיל לגייס.

אודי ענפי: אני כרגע ממתין.

יעקב כץ: מה מונע כרגע פתיחת הקורס בירושלים הרי ראינו שיש קבלנים שמוכנים לקלוט?

מוטי שגיא: יש לנו מכללה, מרכז הכשרה טכנולוגי בירושלים.

מוטי שגיא: אנחנו מתארגנים כרגע לפתוח מסגרת גם בירושלים.

מוטי שגיא: כך שלטעמי בספטמבר אוקטובר ניתן יהיה לפתוח קורס גם בירושלים.

יעקב כץ: שבו ישתתפו כחמישים, שישים תלמידים.

מוטי שגיא: כל קורס, לא יותר משלושים.

יעקב כץ: בואו נחליט עכשיו שאנחנו עושים את זה.

יעקב כץ: אם אודי יש בעיה עם נושא הקבלנים אני מוכן ללכת איתך לקבלנים שהיו אצלנו פה בוועדה.

אודי ענפי: אין לי כרגע בעיה של קבלנים.

אודי ענפי: יש לי בעיה כרגע של מקומות ותאריכים שאני יודע שאליהם אני צריך לכוון.

יעקב כץ: בירושלים אין בעיה לעומת הצפון ששם יש לנו בעיה.

יעקב כץ: אז בואו נחליט שאנחנו פותחים את הקורס.

קריאה: ביולי עדיין לא התארגנו עם המרכז בירושלים.

יעקב כץ: תעשו את זה ב 26 לספטמבר, כי אז ההקפאה נגמרת ואז נוכל לצאת בכוחות משותפים .

מוטי שגיא: לפתוח רצף של קורסים שם ולגבי גם במנת"ב בחולון אין לי עדיין יכולת להתחיל לגייס כי אין לי אישור פעולה לבית הספר.

יעקב כץ: מוטי, אנחנו רוצים את זה כולם.

יעקב כץ: אני אומר גם בצפון, לגבי משרד השיכון בוודאי יודע מתי תחילת העבודה בחריש של עשרת אלפים חרדים.

יעקב כץ: איפה זה עומד בחריש, מתי זה אמור להבנות?

יוסי שבת: לא, אני לא יודע את הנתונים בספציפיים.

יעקב כץ: סליחה שאני מפריע לך מוטי, איזה פרויקטים בצפון בממשלה כי ראיתי בנייר שקיבלתי אתמול מהמ.מ.מ.

יעקב כץ: שכל ההתחלות הבנייה ב 2010 לצערנו ארבעת אלפים חמש מאות יחידות דיור בלבד.

יעקב כץ: פעם היה חמשת אלפים.

יעקב כץ: זה הדיוק הפנוי.

יעקב כץ: איפה ממשלת ישראל כממשלת ישראל, הולכת לייצר את פרויקט תמיון בצפון חוץ מחריש.

יוסי שבת: אני אגיד לך באופן כללי, פרויקטים ששווקו בעבר בצפון לא היה להם ביקוש היום לפרויקטים שמבוקשים בצפון בדרך כלל יש להם ביקוש זאת אומרת גם מכרזים שיצאו בעבר באור עקיבא, יש ביקוש.

יעקב כץ: אור עקיבא זה לא צפון.

יוסי שבת: אור עקיבה זה גם צפון.

יוסי שבת: צריך לבדוק פרויקטים ספציפיים.

יעקב כץ: אני מאד מבקש אם תוכל להביא לנו דרך המ.מ.מ.

יעקב כץ: נתונים של פרויקטים.

יעקב כץ: יש פרויקטים עתידנים שאנחנו לא יודעים מתי מדינת ישראל תתחיל לבנות.

יעקב כץ: יש מקומות שאולי כבר יצאו מכרזים אולי לפי ביקוש באזור בטבריה, נצרת, כתוצאה מהקפאה ביש"ע ובירושלים.

יעקב כץ: אנחנו יודעים על מאות ואלפי משפחות שעולות צפונה ודרומה גם בגלל המחירים במרכז ובירושלים.

יעקב כץ: שם המחירים הרבה יותר זולים.

יעקב כץ: אנשים מסוגלים להשיג דירות במחירים יותר נורמאלים של שש מאות, שבע מאות אלף שקלים, ולא צריך להיות מיליונר בשביל לקנות דירה.

יעקב כץ: אם היינו יודעים את הפרויקטים אז היינו יכולים גם להצליב.

יעקב כץ: היינו יכולים לבוא לקבלנים ולהתנות, מי שיזכה במכרז של פרויקט שממשלת ישראל נכנסת אליו, התנאי יהיה שכל פועל שאנחנו מיצרים אותו בתנאי המכרז, מי שעומד בקורסים שלנו הקבלנים יהיו מחויבים לקלוט את הפועלים האלה.

אודי ענפי: לקלוט אותם על פי תנאי התוכנית .

יעקב כץ: זה בודאי אני לא נכנס כרגע לפרטים אני רק אומר אם היינו יודעים על פרויקטים שנכנסים עכשיו למכרזים.

יעקב כץ: אני חשוב שאפשר לסכם עם השר אטיאס, שתנאי בתוך המכרז, קבלן שכולל את כל פועל שגומר את הקורסים של התמ"ת, בוגרי צבא וכדומה יהיו מוכנים לקלוט אותם יהיו ראשונים לקליטה.

יצחק גורביץ: חבר הכנסת כץ הבעיה היא עליה וקוץ בה.

יצחק גורביץ: הבעיה היא שקבלנים לא יכולים להתחייב אם אין פועלים אחרים.

יצחק גורביץ: עובדים אלה שמורשאים צריכים להגיע לאתר, לעבור סטאג' ואחר כך חפיפה או הדרכה תוך כדי עבודה.

יצחק גורביץ: מי ייתן את ההדרכה אם אין אתר?

יצחק גורביץ: מי ייתן את הבסיס?

יצחק גורביץ: הרי פועלים אחרים.

יצחק גורביץ: אין צפייה הרי שהם יגיעו לאחר הקורס ומיד יתחילו לעבוד.

יצחק גורביץ: זאת אומרת שההתניה כדי שזה יצליח צריך להיות בסיס אחד.

יעקב כץ: טוב יש לך עוד כמה עובדים זרים בשטח יש לך עוד כמה עובדים ישראלים.

יצחק גורביץ: אין בעיה כרגע קשה להתחייב.

יעקב כץ: אני חושב שהקבלנים מלכתחילה היו צריכים לבא ולומר אנחנו הראשונים שמתחייבים לדבר הזה, ואנחנו נעודד פתיחת קורס ואנחנו מתחייבים.

יעקב כץ: כמו שלי יש את האומץ.

יעקב כץ: אם היו שומעים לי אני אומר לך אודי, הייתי לוקח על עצמי שכל בחור שמסיים נראה קבלן אחד שיגיד לי לא שאני אביא לו פועל.

יעקב כץ: הם לא יגידו לא, הם יקבלו אותם.

יעקב כץ: אני חושב שאם נתאמץ ונתחייב שאנחנו דואגים.

יעקב כץ: אבל אומר גלעד אנחנו חייבים הבטחה ברורה של הקבלנים כי אחרת לא ניתן לפתוח את הקורסים.

יעקב כץ: אז אם בצפון אנחנו נדע שיש פרויקטים ממשלתיים ובתנאי הסף חייבים לקלוט את הבוגרים, גם בהדרכה.

יעקב כץ: הרי אנחנו מדברים על מיעוט.

יצחק גורביץ: אבל אומר ד"ר גלעד בדו"ח שהוא הוציא לפני כמה חודשים שחלק מהמחויבות או אותם קטעים שהמדינה הייתה צריכה לתת ולא נתנה.

יצחק גורביץ: אז שבאים לקבלנים ואומרים להם עכשיו תתחייבו, הם רוצים קודם כל לראות על מה ולמה הם המתחייבים.

יעקב כץ: אבל את בדברים האלה הבנתי שתיקנו.

אודי ענפי: תיקנו אותם דרך זה שכסף שהיה שייך באיזה שהוא אופן הגיע קודם כל חזרה כקרן שאני לא יודע להגיד אם זה ייקח שנה, נגיד.

אודי ענפי: אבל הכסף הזה הסתיים.

אודי ענפי: אני חושב שאם אנחנו רוצים להתייחס לעניין הזה ברצינות צריך להושיב צוות שיש בו מבחינתי, התאחדות הקבלנים, תמ"ת, משרד הביטחון, האוצר, אם צריך משרד השיכון, ולצאת עם תוכנית.

אודי ענפי: אני ניהלתי בצבא תוכנית רב שנתית אז הייתה תוכנית רב שנתית עם תקציב, עם הגדרות, עם אבני דרך , עם יעדים.

אודי ענפי: אני בא היום ואומר אני מסוגל כל שנה להכפיל את המספר.

אודי ענפי: אז אומרים רגע למה?

אודי ענפי: ממה זה נובע?

אודי ענפי: מאיזה כסף?

אודי ענפי: מי יעשה את זה?

אודי ענפי: איפה הם התאמנו?

יעקב כץ: סליחה אודי.

יעקב כץ: רן, הלא אתם חפצים לעמוד בתוכנית היעד שלכם להוציא מפה את העובדים הזרים שעובדים עדיין בתחום הבנייה על מנת להכניס עובדים ישראלים.

רן רידניק: אנחנו בהחלט מתכננים ליישם את החלטות הממשלה.

יעקב כץ: גם איגוד הקבלנים אמר שבמקרה הטוב הולכת ועותרת לבג"צ זה לא בכוח.

יעקב כץ: כיוון שממשלת ישראל לא מחליטה על שום דבר כיום בית המשפט מחליט על כל דבר.

יעקב כץ: לא משנה אני רק שואל שאלה, בהצעה שהציע אודי, להקים מין צוות שישתתפו בו בתוכנית רב שנתית, שגם האוצר הוא נדבך מרכזי.

יעקב כץ: על מנת שנעמוד בהחלטות הממשלה, שכרגע אלו הם החלטות הממשלה.

יעקב כץ: שעד סוף 2011, סוף שנה הבאה.

יעקב כץ: שלא יישארו פה עובדים זרים, פחות שמונת אלפים עובדים.

יעקב כץ: כאשר אנחנו ממש בציפורניים מנסים לפתוח קורסים לפחות את הקורסים האלה של בוגרי צבא,

יעקב כץ: של אנשים שלנו שמסרו את נפשם, להשתלב בתוך הוועדה הזו ולהגיד לי כן אז כן.

יעקב כץ: אנחנו רוצים לקדם את זה.

רן רידניק: יש תוכנית רב שנתית להפחתת במספר העובדים הזרים, זה לא חדש.

יעקב כץ: אבל אין תוכנית רב שנתית, על איך בונים.

יעקב כץ: אני אגיד לך למה אמרתי שאין תוכנית רב שנתית.

יעקב כץ: כי אמר לי אתמול השר שלך אתה צדקת, כי המחירים ממשיכים לטוס כלפי מעלה.

יעקב כץ: אז אפשר לחפש אלף ואחד תירוצים המציאות היא, בתכנית הרב שנתית להספקת דיור, הדיור הולך ופוחת.

יעקב כץ: התחלות בנייה חדשות אין.

יעקב כץ: הביקוש רב על ההיצע.

יעקב כץ: אנחנו נמצאים המצב קטסטרופאלי.

יעקב כץ: אז אני אומר יש תוכנית רב שנתית, צריך לסלק מפה את העובדים אין פה שום תוכנית רב שנתית איך לדאוג שהבתים יבנו .

רן רידניק: לגבי מחירי הדיור, מה העלית מקודם.

רן רידניק: אני חשוב שתרצה אשמח להביא את הצוות הרלוונטי שמקדם תוכניות גדולות להוזלת מחירי הדיור.

רן רידניק: אבל זה לא תחום העיסוק שלי ולכן אני לא אעיד על זה.

רן רידניק: אבל יש תוכניות מהותיות שמקדם משרד האוצר בתחום הזה.

רן רידניק: לעניין העובדים הזרים, אני חושב בכדי שיהיו תעסוקת ישראלים אני חושב שיש הכרח להמשיך במתווה הזה.

רן רידניק: כי אם נפספס אותו אני בטוח שבעוד שנה אנחנו נגיע בדיוק לאותו המצב לאותם דיונים ולאותה דחייה.

רן רידניק: יש החלטה ממשלתית קיימת היא לא באה בהפתעה לאף אחד היא באה באיזה שהיא הסכמה בין כולם.

רן רידניק: אנחנו כן מתכוונים לצמצם את מספר העובדים הזרים על פי החלטת הממשלה.

קריאה: יש לי הצעה תכליתית.

יעקב כץ: הדבר עומד היום לתמחור של בית המשפט העליון החלטת הממשלה קיימת והוא כפקיד חייב לקיים.

יעקב כץ: אני לא בעל הבית של המדינה אני יכול להגיד לכם בתחום שאני אחראי עליו אני את מספר העובדים הזרים בתחום הבניה אעמוד ביעדים שממשלת ישראל הציבה.

יעקב כץ: בנושא הזה נלך לבית המשפט העליון ונראה מה הוא יאמר.

יעקב כץ: כשאתה אומר משהו הוא חייב להיות פרקטי.

אריה זילברברג: הערה אחת להחלטת הממשלה, היו שם עוד נדבכים פרט להפחתת מספר העובדים הזרים.

אריה זילברברג: הערה נוספת אני קורא פה, מאשימים אותנו כל הזמן בדלת מסתובבת ובסיפורים.

אריה זילברברג: הדרך הנוחה והטובה ביותר לקלוט את החבר'ה האלה, שבאמת הלב מתרחב כשרואים את החברה האלה ישראלים שמוכנים לעבוד בבניין.

אריה זילברברג: היא להאריך לעובדים הזרים, לא להביא עוד עובדים חדשים, שיישארו עוד חמש שנים, להאריך גם לאלה של חמש שנים בשנה נוספת או בתקופה של חודשים נוספים על מנת לקלוט אותם בצורה מסודרת.

אריה זילברברג: כאלטרנטיבה שבינתיים פרסם בנק ישראל , פרופ' אקשטין שעשה עבודה נפלאה, למה לא צריך עובדים זרים, פתאום מצא פתרון במקום עובדים זרים נביא ערביי שטחים עם כל המשתמע מכך.

אריה זילברברג: אני מניח שכשיהיו ערבי שטחים על הפיגומים יהיה הרבה יותר קשה לקלוט את החברה הישראלים הטובים האלה מאשר כאשר יהיו אותם עובדים שכבר נמצאים פה מספר שנים ויודעים שיש להם עוד תקופה קצרה לפניהם לא הטירוף הזה שלקחת אנשים ולגרש אותם בטרם עת.

אריה זילברברג: נדמה לי שגם ד"ר נתן מסכים איתי.

אריה זילברברג: נדמה לי שכל איש מקצוע מסכים איתי, פשוט האוצר נמצא במן גישה, אותה גישה שאני שומע כאן מידידנו הצעיר.

יעקב כץ: הוא לא קובע.

אריה זילברברג: הוא לא קובע אני יודע.

יעקב כץ: הוא לא ראש הממשלה.

אריה זילברברג: מי כמונו יודע.

אריה זילברברג: משהו צריך לקחת אותם לידיים ולהגיד רבותי אל תביאו עובדים נוספים.

אריה זילברברג: אין לנו את ג'רי חכים, אנחנו לא מביאים שבע מאות עובדים לשפיר ומגרשים פה במקביל שלשת אלפים אחרים.

אריה זילברברג: תנו לנו את אותם העובדים במקביל.

אריה זילברברג: הקבלנים התחייבו שעל כל עובד ישראלי ישחררו עובד זר.

אריה זילברברג: לא יקבלו עובדים זרים מי שלא יקלוט עובדים ישראלים .

אריה זילברברג: מה יותר הגיוני וסביר מזה.

אריה זילברברג: אני לא רוצה להביא אנשים נוספים מחו"ל.

אריה זילברברג: כל מה שאני רוצה להעסיק את העובדים על מנת שיקלטו את החברה הטובים האלה.

אריה זילברברג: מה יותר ברור מזה.

רן רידניק: רק לעניין העתירה היא כמובן תידון בבית המשפט לכן אין טעם לעלות בה.

אריה זילברברג: אין טעם לעלות בדברים הגיוניים כי יש עתירה.

יעקב כץ: המציאות היא שדברים עובדים בצורה לא הגיונית משום שבמדינה מתוקנת שמחירי הדירות עולים כל שנה, זה הולך וגדל, או ממוצע.

יעקב כץ: מי שקרא אתמול את הנייר שפורסם אתמול המעריב בכלכליסט, שבשש שנים האחרונות עלו בתשעים אחוז באזור המרכז, ובשישים ושתיים אחוז באזור ירושלים.

יעקב כץ: אז אני טוען שאם המטרופולין של ירושלים לשם הדוגמא שהוא בהקפאה מסיבות כאלה ואחרות, ביידן,פוליטיקה זה לא משנה כרגע מה הסיבות.

יעקב כץ: אבל אם ירושלים זקוקה נניח לחמשת אלפים דירות בשנה והיא בונה בפועל אלף, אלף חמש מאות, המחירים יעלו עלפי מעלה מה שלא תעשה.

יעקב כץ: משום שעדיין כל העולם מחפש את ירושלים.

יעקב כץ: יש מלא יהודים אמריקאים, צרפתיים ואנגלים שמחפשים לקנות דירה בירושלים.

יעקב כץ: יש הרבה יהודים כשרים, צדיקים בכל העולם שרוצים לגור בירושלים ליד בית המקדש, ליד הכותל המערבי.

יעקב כץ: עולים לירושלים בזקנתם, בצעירותם וירושלים היא עיר מבוקשת.

יעקב כץ: מה שלא תעשה המחירים יטוסו כלפי מעלה.

יעקב כץ: פה אני מבקש דבר שכבר ביקשתי בפעם הקודמת.

יעקב כץ: הלא שבאים ואומרים על משהו לא צריך לבוא ולהגיד מה כן.

יעקב כץ: איך מייצרים דירות?

יעקב כץ: והעניין של יצור הדירות יש מצד אחד את האפשרות של החלטות מדיניות שלא נתון לשיקול דעתך.

יעקב כץ: מצד שני שכן כמשווק המכירות יהיה מי שיבנה, אתה מוציא את הפועלים.

יעקב כץ: הפועלים מה שהוא אמר, שמגיעים מעבר לקו הירוק הם פועלים שהיום נכנסים ומחר לא נכנסים.

יעקב כץ: מסיבות כאלה ואחרות מחרימים, מזיקים, יש להם אג'נדה.

יעקב כץ: אנחנו נמצאים במצב של מצוקה ואנחנו צריכים לתת תשובה לעשרות אלפי משפחות שמגיעות.

רן רידניק: לעניין שאלתך מה כן.

רן רידניק: אמרת לא תגיד מה לא אני אגיד מה כן.

רן רידניק: אנחנו כבר אמרנו כאן

רן רידניק: פעמים רבות שאנחנו תומכים בהחלט בהמשך הרחבת תוכניות ההכשרה לתעסוקת ישראלים.

רן רידניק: אם יגידו בענף הבנייה שיגידו שרוצים להכפיל עכשיו את נושא הכשרת הקורסים נשמח לקדם את העניין הזה בשיתוף פעולה עם הקבלנים.

רן רידניק: אין לי ספק שאם נמשיך במתווה הזה בסופו של דבר תהיה נכונות הרבה יותר גדולה מצד הקבלנים לקלוט הרבה יותר ולקדם הכשרות בצורה מהותית.

יעקב כץ: אנו צריכים לשבת בצורה שוטפת ולהגיד בצורה אמיתית בהנחה שבית המפשט העליון ישנה או לא ישנה את ההחלטה שלו.

יעקב כץ: אתה אמרת בצדק זה לא נתון לשיקול דעתך אתה בסך הכול פקיד ואני מכבד אותך מאוד ואני לא מזלזל.

יעקב כץ: אני לא קורא לך נער למרות שאתה צעיר ויפה.

יעקב כץ: אני לא מזלזל משום שמדינת ישראל היא המחליטה ואתה אמור למלא את חוקיה.

יעקב כץ: כולנו פה שיושבים פה וכולנו מכבדים את זה ונותנים לבית המשפט העליון להכריע.

יעקב כץ: אני רק אומר שמה שמוטל עלינו בקן בו נראה איך אנחנו עושים מאמצים להגדיל למאות ולאלפים את כמות הלומדים ובוגרי הצבא שהם בשר מבשרינו, דם דמינו.

יעקב כץ: כדי שהם יהיו הממשיכים והם יהיו הבונים.

יעקב כץ: שלא נצטרך להבנה לא על עובדים זרים מפה ולא על עובדים שבאים מעבר לקו הירוק משם אלא על בני ישראל שגדלים אצלנו.

יעקב כץ: מוטי, בוא תגיד את ההיקף המקסימאלי שאם מחר כמו שרן אומר אנחנו נתמוך נקים פה וועדה שתשב בצורה אינטנסיבית.

קריאה: הייתי קורא לזה צוות היגוי.

רן רידניק: אני תמכתי בקידום תכניות באופן מסיבי.

רן רידניק: אם רוצים לשבת עם הקבלנים אנחנו יושבים איתם באופן קבוע.

יעקב כץ: אני לא רוצה לדבר על עובדים זרים בואו נדבר על עובדים ישראלים.

יעקב כץ: אני שואל את מוטי , במידה וההנחיה הנכונה של רן שנראה לי בחור נמרץ וטוב שרוצה לעזור יהיה מצד האוצר נכונות לפתוח את האוזניים כמה אנחנו יכולים להגיע.

מוטי שגיא: אין לנו שום מגבלה אני העברתי לד"ר גלעד בימים האחרונים רשימה של מכללות, בתי ספר, שזכו במכרז מה שמוגדר אצלנו מכרז עתירי תשתיות, גם בצפון, גם במרכז, גם בירושלים וגם בדרום.

מוטי שגיא: כך שאני אומר אין מגבלה לפתוח קורסים.

מוטי שגיא: צריך להתארגן לדבר הזה אני לא רואה שום בעיה.

יעקב כץ: פתחנו קורס אחד בחולון .

מוטי שגיא: פתחנו עד היום ארבעה קורסים בחולון להזכירך.

מוטי שגיא: שניים ברבעון הראשון של שנת 2009.

מוטי שגיא: בשנת 2010 שניים.

מוטי שגיא: כרגע לומדים חמישים ושישה תלמידים כרגע וכאמור בעשרים וחמישה ביולי יפתח קורס בדרום עם שלושים תלמידים.

מוטי שגיא: ואנחנו רוצים לשמור גם על רצף בעתיד בבאר שבע נפתח עוד קורסים כי יש שם מכללה שזכתה במכרז ותעמוד בדרישות.

יעקב כץ: ובירושלים?

מוטי שגיא: אנחנו מדברים על באוקטובר לפתוח קורס בירושלים לפתוח קורס במרכז הכשרה שלנו.

מוטי שגיא: אם אנחנו נפתור את בעיית הצפון ונפתח עוד קורסים במרכז אפשר לדבר על מאות חיילים משוחררים ודורשי עבודה שישתלבו ויוכשרו.

יעקב כץ: רן, מה שאני מבקש.

יעקב כץ: בעצם אני אבקש מאודי כמי שכבר היום מרכז, כי מוטי הוא שותף כל הזמן כי הכול נעשה תחת התמ"ת.

יעקב כץ: מוטי, כדי שהדברים יהיו ממש חדורים, יש לך את הטלפון של רן עם יצחק איתכם, שנעשה את כל המאמצים.

יעקב כץ: אני מתחייב לכך שנעשה את כל המאמצים לדאוג לכך שכמה שעובדים זרים יישארו.

אריה זילברברג: אני חושב שאם לא יקלטו אותם נכון.

יעקב כץ: אני אמרתי שאם איש ההסתדרות הי ה מחליט היום ללחוץ על הדוושה הדבר הזה היה מסודר.

אריה זילברברג: אני מסכים איתך.

יעקב כץ: אחרי הכול נתניהו מוכרח לשמוע לו.

יעקב כץ: אותנו הוא שומע כשהוא רוצה.

אודי ענפי: אני מבקש בכל זאת כי אני עוסק בסוף בקצה בזה שאני צריך עכשיו ללכת היום מכאן חזרה לקרן עם מרכזת הגיוס ולהגיד מה אני יכול לגייס ומתי.

אודי ענפי: אני מכריז ואומר לכל האמירות שהדבר היחיד שכרגע אני יכול לגייס זה לעשרים וחמישי ביולי בעקבות מה שסגרתי השבוע כי על זה כבר בנינו את התשתית.

אודי ענפי: כל השאר אפילו לא לפתוח קורס אחד.

יעקב כץ: דיברנו על ירושלים.

אודי ענפי: אין לי תאריך יעד.

קריאה: בו נקבע נסכם את זה.

יעקב כץ: כמו שתכננו אז וקבענו אז שבסוף מאי נפתח את הקורס הראשון ופתחנו.

יעקב כץ: מוטי הוא בעל הבית ואומר אני פותח באוקטובר את הקורס הנוסף בירושלים.

יעקב כץ: כשישבנו עם קבלנים בירושלים שאמרו שהיו קולטים אותם.

יעקב כץ: אני לא מבין מה הבעיה.

יעקב כץ: בואו נתקדם קדימה ונראה.

יעקב כץ: מצד אחד מלחמתנו להשאיר את העובדים.

יעקב כץ: אני מצטער מאד אני ניסיתי כמה פעמים.

אריה זילברברג: אני ממליץ לא להביא חדשים להשאיר אותם .

יעקב כץ: אני אמרתי כל עוד שממשלת ישראל היא אטומה לנקודה הזו אי אפשר להגיע לא לאייל גבאי, לא לדבר עם ראש הממשלה וגם עם שר האוצר זה נראה לא נכון.

יעקב כץ: יש פעמים שאנשים חיים במגדל שן והם לא חיים את זה.

יעקב כץ: לך תגיד להם שהמחירים עולים לך תגיד להם שאין פועלים , שאין עם מי לבנות זה עובר לידם הדבר הזה.

יעקב כץ: אז אני אמרתי ראש הממשלה, אני ניסיתי כבר מאה פעמים, גם דרך אייל להסביר לו שאנחנו חייבים את החמישה אחזו שנשארו להשאיר אותם בארץ.

יעקב כץ: אי אפשר לבוא ולהוציא אותם כרגע כי עדיין לא הוכשרו ידיים עובדות.

יעקב כץ: וגם מסיבות פנימיות וגם מסיבות ביטחוניות כדי לא להיות תלויים באלה שבאים מעבר לקו הירוק.

יעקב כץ: אבל על זה לא שמענו תשובה.

יעקב כץ: אני מבקש ממך מלכא, מויאל הבטיח לי ולא חזר אלי.

נטע ויג מלכא: אין שום תשובה.

נטע ויג מלכא: עופר עיני בחו"ל.

יעקב כץ: אבל הוא יחזור.

קריאה: רבותי העובדים יוצאים בעוד שבוע .

יעקב כץ: אני בנקודה הזו רוצה לסכם מה שכבר הסקנו.

יעקב כץ: בנושא של שני הקורסים אנחנו מדברים על שני הקורסים שיפתחו בסוף יולי ובמהלך ספטמבר, אוקטובר.

יעקב כץ: זה סיכום אחד של הוועדה אני מבקש לסכם.

קריאה: וקורס אחד במרכז במלת"ב.

קריאה: בבאר שבע שניים.

קריאה: איזה קורסים אנחנו פותחים?

אודי ענפי: ירושלים וחולון כרגע.

יעקב כץ: סוכם בוועדה שאנו מוציאים את הוועדה לסיור בצפון להיפגש עם קבלנים ומצטרפים אלינו גורביץ ואריק וכל החבורה, גבריאל מימינו ומיכאל שמשמאלו כדי שלא תוכלו להתחמק מהאחריות שלכם.

יעקב כץ: דבר שלישי סיכמנו שאנחנו נפעל כמו שרן רצה להגדיר את זה שבמסגרת פתיחת צוות היגוי .

רן רידניק: נשמח לדבר אך מבחינה פורמאלית צריך לבדוק את זה.

יצחק גורביץ: תקשיב מה הוא אומר לך נדבר, נדבר.

רן רידניק: אנחנו רוצים לקדם כל רעיון והצעות.

רן רידניק: אנחנו לא אטומים אנחנו רוצים לקדם כל תוכניות או רעיון מקורי.

יעקב כץ: צריך לדבר בצורה חיובית.

יעקב כץ: עדיף לומר מילה טובה ממילה שלילית.

יעקב כץ: אומר איש האוצר ואני חייב לציין שהוא בא לכל ישיבה.

יעקב כץ: ואנחנו דנים על זה בכובד ראש.

יעקב כץ: כולם חרדים לעובדה שמחירי הדירות עולים.

יעקב כץ: זוהי מציאות.

יעקב כץ: אמרנו את זה שהמציאות הזו קטסטרופאלית.

יעקב כץ: אין דבר כזה בשום מקום בעולם שמחירים טסים בעשרות אחוזים בשנה.

יעקב כץ: זה מצב קטסטרופה שמחירי דירות בשנה שעברה עלו בשלושים ואחד אחוזים, איפה נשמע כדבר הזה משהו פה לא נורמאלי.

יעקב כץ: זה מפלצתי.

יעקב כץ: לכן, אין ברירה אנחנו נשב כולם ביחד ואיפה שיהיה צריך תודיעו לנו אני אתקשר לרן הוא יבוא הוא רוצה לסייע.

יעקב כץ: כולם מבינים שצריך לסייע היום.

יעקב כץ: הפרידו בין הנושא של העובדים הזרים שזה לא הוא.

יעקב כץ: הוא עושה הכול שצריך להסביר במיטב שיכלו וידיעתו כאיש נאמן למערכת, מה הפתרון של סילוק העובדים הזרים.

יעקב כץ: זה לא תפקידו הוא לא המכריע יש ממשלה, יש מדינה יש החלטת מדינה והוא אומר אני את החלטת הממשלה צריך לקיים.

יעקב כץ: בוא נראה מה עושים במקום.

יעקב כץ: אנחנו מה שנעשה עכשיו נעשה.

יעקב כץ: הינה הגברת.

יעקב כץ: מתי חוזר מר עיני?

קריאה: אין לי מושג.

יעקב כץ: כי אני מבקש שתודיעי למויאל שיתקשר אלי .

יעקב כץ: הוא היה אמור להחזיר לי טלפון אז.

נטע ויג מלכא: מטילים על הכתפיים שלו הרבה אז הוא עסוק.

יעקב כץ: אני מבקש לקבוע פגישה עם עיני דחוף.

יעקב כץ: לא אכפת לי לבוא אליו שיגיד איפה הוא נמצא נגיע אליו צריך להיפגש איתו בנושא של הניסיון הנואש שאני חושב כראש וועדה, שלמרות שיש החלטת הממשלה לעשות מאמץ על אנושי להשאיר את העובדים שנמצאים פה עדיין בארץ, לפחות עוד שנה, שנתיים עד שנתארגן עם כוחות חליפים, כי אי אפשר לא ליצר כמות מספקת וליצור מצב קטסטרופאלי שיעריך את משך הבנייה, ויגדיל את המחירים כי ההיצע יהיה עוד יותר ממה שהוא היום.

יעקב כץ: צריך להביא גם לידיעת הקודמים.

יעקב כץ: שאמר שר השיכון מעל במת הכנסת אנחנו, ואני רוצה שתיקחו את זה לתשומת לב, מגיעים היום ממצרים, על פי דיווחים שהיו בוועדה אתמול, במחצית השנה 2010 כבר הגיעו כששת אלפים וחמש מאות מהגרי עבודה, קוראים להם זה לא משנה איך, פליטים , סודנים, אריתראים, אנשים שנכנסים אלינו משם.

יעקב כץ: זאת אומרת אם אנחנו מדברים על הכמות הזו אנחנו מדברים על בין שניים עשר לחמישה עשר אלף איש לכמות העולים במדינת ישראל.

יעקב כץ: שאין שום תוכנית לא לקליטתם, לא לטיפולם, לא תקציב של גרוש אחד במערכת הממשלתית לטפל בבעיה הזאת.

יעקב כץ: גם הם הולכים לגור בבתים.

יעקב כץ: הם נכנסים לחמשת אלפים ששת אלפים.

יעקב כץ: הם לא גרים ברחובות, רק המתנחלים גרים באוהלים והקרוונים.

יעקב כץ: אנשים נורמאלים גרים בבתים ממש.

יעקב כץ: הם נכנסים לתל אביב הם נכנסים לאילת הם נכנסים לערד.

יעקב כץ: הם נכנסים לתוך בתים.

יעקב כץ: תוסיפו לתוך חמישים אלף עוד עשרת אלפים הם תופשים מקום של אנשים אחרים.

יעקב כץ: איפה האנשים יגורו במדינת ישראל?

יעקב כץ: היום בירושלים שתדעו יש ירושלים של למעלה ויש ירושלים של למטה.

יעקב כץ: מי שיבוא ויעשה סיור אולי כדאי שייקח את כל פקידי האוצר ואת כל פקידי משרד השיכון לראות את ירושלים של למטה.

יעקב כץ: את כל החניות בירושלים זה דירות.

יעקב כץ: מדובר היום על בין חמשת אלפים לעשרת אלפים משפחות שגרות מתחת לאדמה.

יעקב כץ: לא בחניה, בקומה ראשונה, בקומה שנייה ושלישית שבונים בניגוד לחוק.

יעקב כץ: שבנו בתים ואי אפשר להוציא אותם כי אתה מוציא עוד עשרת משפחות החוצה.

יעקב כץ: הם גרים במחסנים, בחנויות, איפה נשמע כדבר הזה.

יעקב כץ: זה צד מדינה בתוך ירושלים.

יעקב כץ: אני אומר זה לבני ברק, זה יגיע לתל אביב זה יהיה כמו בעלובי החיים שגרו מתחת לאדמה.

יעקב כץ: ירושלים היום בנויה למטה, כדאי לראות את זה כל.

יעקב כץ: כל החנויות, קומה ראשונה קומה שנייה.

יעקב כץ: שלוש מאות ארבע מאות דולר לחניה, משכירים לחודש.

יהורם אלבז: כבוד היו"ר, יש נקודה אחת.

יהורם אלבז: אני ספרתי את הקורסים ואני רואה קורס שיפתח בבאר שבע בספטמבר ובאוקטובר שיפתח בחולון יש שניים.

יהורם אלבז: שלושה קורסים , מאה עובדים.

יהורם אלבז: אני שומע ממשרד הביטחון דיברתי עם חיים אומן, שיש למאות אנשים שיכולים להיות, אני שומע משירות התעסוקה שמגיעים אנשים שיכולים להיות, אני שומע שמגייסים עוד אנשים זה שלושה קורסים, זה לא מספיק.

יהורם אלבז: איך עוד?

יצחק גורביץ: גם תשאל כמה נשארים בתום הקורס?

יצחק גורביץ: חשוב גם לדעת

ניר חיים: הבעיה של הקורסים מבחינת משרד הביטחון לנו אין בעיה לספק גם תקציבים וגם עובדים.

יעקב כץ: כרגע יש משהו שביקש ללמוד ולא התקבל?

קריאה: ברור.

ניר חיים: עומדים בתור אצלנו מאות.

יעקב כץ: מה עושים שגיא?

מוטי שגיא: אני רוצה להזכיר שמדובר כאן על פרויקט רב מערכתי די מסובך ודי מורכב.

מוטי שגיא: לקח הרבה זמן.

מוטי שגיא: פה אני רוצה לומר לך מילה טובה בשם משרד התמ"ת, ללא המעורבות שלך היינו נמצאים היום במציאות שונה לחלוטין.

מוטי שגיא: אז באמת ישר כוח כי אתה מעורב אני רואה את האכפתיות, אני רואה את שפת הגוף, פשוט תענוג.

מוטי שגיא: אני חושב שזה חסר תקדים.

מוטי שגיא: אנחנו עושים כל מאמץ ואני אמרתי, יצאו מכרזים אנחנו נפתח כמה שיותר קורסים.

מוטי שגיא: יש פה עניין של תהליך, יש פה עניין של התארגנות, יש כאן עניין של תשתיות, של העסקת מורים צריך גם שעות אפקטיביות וכן הלאה.

מוטי שגיא: אני לא אלאה אתכם הכוונה שלנו המדיניות שלנו, אגב, משרד התמ"ת רואה בזה חשיבות אדירה בפרויקט הזה יש כאן מעורבות ישירה של השר, יש כאן מעורבות ישירה של המנכ"ל שלנו ויש גם מכתבים שיצאו.

מוטי שגיא: אנחנו עושים כל מאמץ, זהו תהליך שלוקח זמן.

יעקב כץ: בואו נחליט כך שקודם כל הקורסים.

יעקב כץ: בצפון אנחנו יוצאים לסיור ביחד.

יעקב כץ: הצוות היגוי מוטי אתה כאיש המשרד יחד עם אודי תדחפו את זה קדימה.

יעקב כץ: אנחנו ננסה לראות עוד כמה קורסים ניתן לפתוח.

יעקב כץ: אני הייתי רוצה לבקש מהבחורים שכבר לומדים בקורסים.

יעקב כץ: יש משהו מכם לא כבד פה ולא כבד לשון שיכול לספר לנו איך הקורס מתנהל ואיך אתם מרגישים ומה הייתם רוצים לומר מהמציק לכם?

אודי ענפי: אני רק רוצה מילה שקשורה לזה אני רק רוצה ללכת עם המסר שמוטי אמר שמשרד התמ"ת מחויב לזה אז לפני שאנחנו הולכים לתוכניות הגדולות בואו נטפל באלה שכבר באו ונמצאים בתוך הקורס.

יעקב כץ: שלום בן משה הבטיח לי הוא אמר לי שיש בעיה פורמאלית.

יעקב כץ: לגבי החמישה האלה שיושבים פה והחמישה שלומדים גם בקורסי הנדסאים.

קריאה: אנחנו תשעה בשני הקורסים.

יעקב כץ: תשעה בשני הקורסים לומדים גם הנדסאות וגם שלדאות ביחד.

יעקב כץ: ושישנה בעיה פורמאלית מבחינת תקנה.

יעקב כץ: אני אמרתי לו שהפתרון לתקנות כאלה ואחרות זה לב טוב.

יעקב כץ: אם אדם יש לו לב טוב זה פותר לו את כל הדברים.

יעקב כץ: ושלום אמר לי הודיעו לעל החבורה וממשיכים.

יעקב כץ: אני אדבר עם שלום כל יום והוא מדבר איתי באהבה גדולה.

יעקב כץ: אנחנו פתחנו היום עוד כמה קורסים לשילדאות, טייחות, רצפות, טפסנות.

יעקב כץ: ואנחנו עומדים לפתוח עוד כמה קורסים שבעזרת השם יהיו כל המאות.

יעקב כץ: המגמה צריכה להיות כזאת אני אגדיר אותה בהגדרה, שכל המאות שרוצים להיכנס לא יהיה אחד שבוגר צבא שרוצה לעבוד בעבודה, בעבודת הקודש של בניית ישראל שלא יוכל לעבוד.

יעקב כץ: זוהי משימת קודש ציונית לאומית מדרגה ראשונה.

יעקב כץ: מי מכם רוצה לדבר?

יעקב כץ: שם, כמה זמן בקורס?

יעקב כץ: מאין אתה?

יעקב כץ: איפה היית בצבא?

עמרם חי כהן: אני כהן עמרם חי, אני מכוכב יעקב ישוב צפון ירושלים.

עמרם חי כהן: אני נמצא בקורס השני שנפתח לפני שבועיים ביוני .

יעקב כץ: הקורס במה?

עמרם חי כהן: קורס שלדאות שמתקיים במלת"ב חולון, המכללה לטכנולוגית הבניה.

עמרם חי כהן: החברה האלה שנמצאים פה משמאלי התחילו את הקורס לפני כחודש ימים.

עמרם חי כהן: אנחנו במקביל לומדים לימודי הנדסאים חלקנו במכללות השונות, מכללת אריאל, ומכללות שאני עוד לא יודע.

עמרם חי כהן: הבעיה העיקרית שלנו כרגע היא שאנחנו נמצאים גם בלימודי הנדסאים וגם במרכז להכשרה.

עמרם חי כהן: ויש תקנה מסוימת ממשרד התמ"ת שלא מאפשרת לגשת לשני מקומות שמתוקצבים על ידה.

אודי ענפי: תקנה שלא הייתה מוכרת בכל תהליך הגיוס .

אודי ענפי: אני מציין את זה.

עמרם חי כהן: במיונים למיזם הזה .

עמרם חי כהן: בשאלון ציינו שאנחנו לומדים במסגרת הנדסאים.

יעקב כץ: ואף על פי כן קיבלו אותך?

עמרם חי כהן: לא עלתה שום בעיה לפנינו.

עמרם חי כהן: אנחנו עזבנו מקומות עבודה.

עמרם חי כהן: רובנו אנשים נשואים עם ילדים, ויתרנו על מקורות פרנסה והסכמנו להצטרף למיזם הזה מיתוך תחושה ושליחות של אידיאולוגיה וגם הכשרה מקצועית, שלנו כלומדי הנדסאי בניין ודאי שהיא נותנת לנו את כל התיאוריה שאנחנו לומדים, נותנת לנו פרקטיקה לידיים.

יעקב כץ: אנחנו רוצים שתעבדו הרבה שנים בעבודת כפיים ואחר כך תלכו להיות הנדסאים.

עמרם חי כהן: זוהי המטרה שלנו.

עמרם חי כהן: כרגע מה שיוצא שאנחנו ללא שום מקור הכנסה.

עמרם חי כהן: עזבנו מקורות אין לנו הכנסה.

יעקב כץ: שלום בן משה, אני מעביר לו פה מסר אני מודה לו משום שהוא אמר לי אם ימשיכו בקורס אנחנו מחפשים דרך לפתור את הבעיה.

יעקב כץ: בוא נוריד את זה מסדר היום כי יש מגמה לפתור את זה.

ישראל הילמן: כרגע יש החלטה שזה סופי .

יעקב כץ: סופי רק בשמים סופי.

יעקב כץ: אתם לומדים?

יעקב כץ: אתם באים?

יעקב כץ: אתם מרוצים?

יעקב כץ: אז תמשיכו ללמוד.

יעקב כץ: יש מגמה שכל מנהלי המערכת הפקידים והמנהלים, ומוטי פה הוא חרד לכל אחד ואחד ומחפשים דרך לפתור את הבעיה גם פורמאלית ואני מקווה שזה ייפתר.

ניר חיים: אני רוצה גם להוסיף שאנחנו מבחינת משרד הביטחון אנחנו מודעים לבעיה הזו ואנחנו החלטנו שאנחנו לוקחים זאת לתשומת ליבנו ואם התמ"ת לא יצליח אנחנו בודקים מבחינה משפטית איך לפתור את הבעיה הזו.

יעקב כץ: אני חייב לציין שאודי התקשר אלי עשרות פעמים בנקודה הזו והוא חרד לזה.

יעקב כץ: שמענו, קיבלנו, אתם רוצים להגיד משהו על הקורס?

יעקב כץ: התחלתם כבר לעבוד בשטח?

יעקב כץ: הבטחתם שתקראו לנו שגם אנחנו נלבש בגדי מלכות.

יעקב כץ: אמרנו שיהיו גם חברי כנסת שיורידו את החליפות ונהיה איתכם על הפיגומים.

קריאה: קיבלו נעלי עבודה, קיבלו סרבלים.

צוריאל אדמוני: אני צורי אדמוני אני גר קרוב לעמיחי .

יעקב כץ: אתה גם נשוי?

צוריאל אדמוני: אני גם נשוי עם ילד.

צוריאל אדמוני: אני מקווה שהבעיה שהוא הציג תיפתר.

צוריאל אדמוני: אני רוצה לייצג לאו דווקא אותנו החברה שלומדים בהנדסאים, אלא גם את החברה שנמצאים שם כרגע ועובדים.

צוריאל אדמוני: שני שליש מהקורס הוא קורס מעשי כך שאנחנו כן בשטח עובדים עם פטישים, מסמרים, ועם עבודה רטובה, מה שמכירים תבניות.

צוריאל אדמוני: בכל אופן אני רוצה להודות לכולם כאן למי שפתח את הפרויקט.

צוריאל אדמוני: כולנו באנו מתוך תחושת שליחות, מתוך אידיאולוגיה וגם מתוך זה שאנחנו אוהבים את המקצוע ואת ענף הבנייה.

צוריאל אדמוני: אנחנו רואים בזה כדרך להתקדם.

צוריאל אדמוני: גם בענף גם אנחנו אוהבים את העבודה ואין שום סיבה שאנחנו לא נמשיך.

צוריאל אדמוני: אני מקווה שהבעיה האישית שלנו תיפתר כי אנחנו רוצים להמשיך ולהישאר שם ולהמשיך עם המיזם הזה שהובטח לנו שיעזרו לנו ושיהיו לצידנו בכל הדרך אני מקווה שנמשיך שם ונשאר.

צוריאל אדמוני: בכל הפרויקט עצמו כמעט כולם חיילים משוחררים קרביים רובנו יש לנו את הכוח להמשיך את העבודה הזו.

צוריאל אדמוני: יש לנו את הכוח הפיזי, המנטאלי.

צוריאל אדמוני: אנחנו רוצים להמשיך שם אנחנו רוצים שתפתחו עוד קורסים כדי שכולנו נמשיך ליהנות מזה.

יעקב כץ: אני ממש מודה לך אני חושב כבוד השר לשעבר גדעון עזרה, משהוא מילה על ההצלחה של הוועדה שאתה חבר בה שהצלחנו בתוך מספר חודשים לעשות מהפיכה במדינת ישראל ולהעלות את הבנייה הרטובה על ראש שמחתנו.

יעקב כץ: אני חושב שגם התאגדות הקבלנים מתרגשת מזה לראות חברה נפלאים אלו.

יעקב כץ: דבר כזה הלא ראינו בכנסת כבר שנים.

יעקב כץ: גם רן, אני חושב שכדאי שגם אתם תיקחו חופש חודש אחד ותעלו על הפיגומים שם, שייהנו מעבודת הקרקע.

יעקב כץ: אולי אתה רוצה להוסיף משהו על הדברים?

גדעון עזרא: קודם כל מולך כצל'ה אי אפשר.

גדעון עזרא: ההתנהגות שלך מדביקה גם אחרים.

גדעון עזרא: אבל הלוואי שהיו רואים בעבודה הזו שליחות כפי שהיית רוצה שיראו בעבודה הזאת.

גדעון עזרא: אני מאוד מקווה שהפרויקט הזה יצליח יותר מאשר הפרויקטים הקודמים.

גדעון עזרא: אני חושב שמשרד הביטחון עושה עבודה חשובה מאוד בהטבות שהוא נותן למי שהולך לקורסים האלה.

גדעון עזרא: נדמה לי שהיו הרבה מאוד ניסיונות, להכניס צעירים לענף הבניין, והם לא צלחו.

גדעון עזרא: ואם אתה שואל אותי למה הם לא צלחו כי עבודת הבניין היא עבודה קשה.

גדעון עזרא: עם כל ההכנסה שאתה מקבל בעבודה הזו אתה יכול להשיג פרנסה כזו גם בעבודות אחרות.

גדעון עזרא: וצריך באמת שהעבודה הזו תהיה מנת חלקם של אנשים שלא משתכרים מצד אחד, לשם דוגמא, אם החרדים למשל היו משלימים את יום העבודה שלהם, את יום הישיבות שלהם בשש שעות עבודה בבניין למשל אני חושב שהיינו יכולים להיות במצב אחר.

גדעון עזרא: אני חושב שלנוכח מצב המסתננים ממצרים, אנחנו נמצאים בצרה גדולה מאוד ולכן כל מה שניתן לעשות על מנת את הענף הזה לקדם, אני אין לי רעיונות מעבר לרעיונות שפה אנשים מדברים בהם.

גדעון עזרא: אני יכול להגיד לכל אחי ולפי דעתי מודעה בעיתונות, "הטובים בטיס הטובים לבניין" זוהי מודעה שהיום צריכים אותה.

מוטי שגיא: אם אפשר משפט לכבוד השר לשעבר, חבר הוועדה.

מוטי שגיא: דיברת על כישלונות בעבר במיזם הזה ניסינו יחד במשותף להפיק את כל הלקחים.

מוטי שגיא: בחנו את הכישלונות, ראינו מה הסיבה.

יעקב כץ: אנו רואים יותר ויותר אנשים שמבחינה אידיאולוגית וגם מעשית, משהו השתנה ואנשים רוצים ורואים בזה ערך.

יעקב כץ: ואני אומר אם זה היה בעבר שכמו החלוצים.

יעקב כץ: אני סיפרתי שכשאני הגעתי מהצבא וברגילות.

יעקב כץ: אני הייתי הרוג כי הייתי בסיירת שקד וזה לא היה קל לא כחייל ולא כקצין.

יעקב כץ: ובכל רגילה שלי הלכתי לעבוד בבניין.

יעקב כץ: בעבודות רטובות, בטפסנות.

יעקב כץ: זה היה כל רגילה, כדי להביא כסף לחיות קצת ולהרוויח קצת.

יעקב כץ: ואני ראיתי בזה ערך ושמחתי.

גדעון עזרא: לדעתי, אין כמעט עבודה יותר קשה מעבודת הבניין.

גדעון עזרא: זוהי עבודה קשה.

גדעון עזרא: אלא אם זה מדובר בבנייה מתועשת שמתקדמת ומתפתחת יותר.

גדעון עזרא: מה שאני רוצה לומר שאם היה אפשר ללמוד ואלו שבעבר נשארו בענף הבניין ומדוע הם נשארו .

גדעון עזרא: ישנם כאלה שהלכו לקורסים ונשארו לפני שנתיים שלוש, ושעובדים עדיין במקצוע ולראות מה החזיק אותם במקצוע הזה ולהפיק את הלקחים האלה.

יעקב כץ: תודה לחבר הכנסת גדעון עזרא.

יעקב כץ: כן יצחק.

יצחק גורביץ: אני אתייחס קודם כל לסוגית הבג"צ.

יצחק גורביץ: בסיבה שהגשנו את הבג"צ.

יעקב כץ: אולי אני אסביר.

יעקב כץ: הוא מדבר על בג"צ שהגישו לפי התוכנית הממשלתית, אמורים העובדים הזרים בתחום הבנייה עד סוף 2011, לא להיות פה.

יעקב כץ: נשארו בין ששת אלפים לשמונת אלפים עובדים זרים.

קריאה: שבעת אלפים.

קריאה: ששלושת אלפים אמורים לעזוב בסוף החודש.

יעקב כץ: וכרגע המחירים עולים ולא מספיק שמשווקים עוד.

יעקב כץ: אין ידיים עובדות.

יעקב כץ: לכן הבנייה מתארכת והמחירים טסים כלפי מעלה.

יעקב כץ: ויש לנו בעיה אובייקטיבית.

יעקב כץ: אבל הממשלה מתעקשת והם הלכו לבג"צ.

יצחק גורביץ: הסיבה שהגשנו את הבג"צ כדי למנוע את הוצאתם של שלושת אלפים הפועלים הסינים בראשון ליולי, הייתה פשוטה.

יצחק גורביץ: אנחנו עמדנו בכל הדברים שאנחנו התבקשנו לעשות אבל הממשלה בשנת 2004 בחמשה עשר לאוגוסט, החליטה או קידמה את התוכנית לצמצום העובדים הזרים היא גם קבעה תוכנית במסגרת תקציבית להשבת ישראלים במקומם.

יצחק גורביץ: מאז ועד עכשיו התוכנית הזו לא מומשה על אף שהיו פניות שלנו והם פניות רבות שתועדו כאן כמובן כחומר שהוגש לבג"צ.

יצחק גורביץ: על אף שאנחנו בעצמנו מימנו ביחד עם ההסתדרות קורסים להכשרת ישראלים.

יצחק גורביץ: אגב לגבי השאלה ששאלת כמה ישראלים נשארו?

יצחק גורביץ: התוכנית האחרונה לא זו שהתחילה עכשיו, זו שפורסמה בתקשורת עם פרסומים של בגדי עבודה וכדומא.

יצחק גורביץ: מתוך כמה מאוד רק אחד עשרה נשארו בתוך הענף.

יעקב כץ: למה כמה מאות?

יצחק גורביץ: הייתה תוכנית לפני זה.

יצחק גורביץ: יש לנו גם את השמות של אלה שנשארו ואגב אלו שמות של אחר עשרה בני אותה משפחה מאזור המשולש.

יצחק גורביץ: ואלה נשארו לעבוד בענף.

יצחק גורביץ: לגבי המשמעות או ההשפעה של הוצאת העובדים זרים על מחירי הדיור.

יצחק גורביץ: תראה במרכז מחירי הדירה הוא בעיקר נקבע לפי מחיר הקרקע.

יצחק גורביץ: זאת אומרת זהו המשקל המרכזי.

יצחק גורביץ: איפה תהייה הפגיעה הכי קשה?

יצחק גורביץ: דווקא בבנייה בפריפריה, דווקא בבנייה לאוכלוסיות מסוימות שבהם מחיר הקרקע הוא לא משמעותית.

יצחק גורביץ: ומחיר כוח האדם תופס את המשקל במרכזי בבנייה.

יצחק גורביץ: עכשיו מה קורה לקבלן שיש לו קרקע במרכז הוא ייקח פועלים וישלם אפילו יותר למה כי הוא באמת לא משקל כל כך גבוה בתוך כל ערך הדירה.

יצחק גורביץ: איפה תהיה הפגיעה?

יצחק גורביץ: היא תהייה בכל יתר המדינה.

יצחק גורביץ: אם אנחנו מדברים על אוכלוסייה בבית שמש איפה ימצאו העובדים?

יצחק גורביץ: איך הקבלן באותו המקום שערך הקרקע הוא לא כל כך משמעותי יתמודד מול קבלן שירוצה לבנות במרכז הארץ.

יצחק גורביץ: הוא לא יוכל לשלם לאותם פועלים שנשארו.

יצחק גורביץ: והמשמעות היא שאם העלייה הייתה עכשיו בעיקר בתחום של מרכז, אז עכשיו עליית המחירים תהייה ביתר המקומות.

יצחק גורביץ: משום שאין מספיק פועלים וצריך להבין את זה.

יצחק גורביץ: כמובן שאם רוצים להפשיר קרקעות אז עוד יותר.

יצחק גורביץ: אין הרי משהו שיבנה כרגע.

יצחק גורביץ: צריך גם להתייחס לדבר הזה ואנחנו התייחסנו באופן מפורט בישיבות הקודמות.

יצחק גורביץ: קודם כל אנחנו מברכים על הקורסים הללו כי אנחנו גם יזמנו אותם ומממנים אותם וזה חשוב לנו.

יצחק גורביץ: וזה לא עניין של עלה תאנה, לא זו הסוגיה.

יצחק גורביץ: אף אחד לא מוציא עשרות מיליוני שקלים ומתחייב לעשות מיליוני שקלים עוד לפני להתמ"ת מצליח עם שר האוצר להזיז משהו, כדי להכשיר את העובדים הללו.

יצחק גורביץ: הבעיה היא שאין תוכנית, אין ראיה כוללת.

יצחק גורביץ: אנחנו יושבים בישיבה הזו ואני יושב בישיבות אחרות בכנסת.

יצחק גורביץ: אני לא ראיתי תוכנית אחת של משרד האוצר הדגול שיושבים פה ותיקיה ומציגים תוכנית.

יעקב כץ: זה לא משרד האוצר זה של ראש הממשלה.

יצחק גורביץ: לא, זה גם משרד האוצר.

יצחק גורביץ: כי אלה שמקדמים אתה רואה את מי שמתראיין בתקשורת ואתה רואה, אגף תקציבים מתראיין והוא מציג את התוכנית.

יצחק גורביץ: אני לא ראיתי תוכנית אחת שפותרת את בעיית ענף שהבנייה חוץ מ כמובן לחלק קרקעות.

יצחק גורביץ: אבל איך הגיעו להחלטה שצריך להוציא את העובדים הזרים על בסיס מה?

יצחק גורביץ: מה היה נכון השיקול?

יצחק גורביץ: אני אגיד לך את התשובות קיבלנו.

יצחק גורביץ: אנחנו מקבלים אותם יום, יום בפגישות שיש לנו עם בנק ישראל.

יצחק גורביץ: אומרים לנו אנחנו מתבססים על נתוני בנק ישראל.

יצחק גורביץ: רק מה בנק ישראל התחיל ללמוד את הנתונים עכשיו.

יצחק גורביץ: אנחנו יושבים כמה פעמים בשבוע על נתונים שהוא כבר היה אמור לדעת שעל בסיסים התקבלו החלטות.

יצחק גורביץ: ופתאום מסתבר לו שהמציאות היא לא כזאת.

יצחק גורביץ: עד כדי כך האבסורד כבוד יושב ראש הוועדה, שלפני שבוע וחצי יושב אצלי בחור מאגף תקציבים עם יושר מלא ואומר תראה לי את הנתונים באמת, מה מרוויחים ומה לא.

יצחק גורביץ: כי הרי מה הטענה המרכזית שאנחנו לא משלמים מספיק.

יצחק גורביץ: אבל משהו שרוצה, מאגף תקציבים הוא בא ומבקש ממני נתונים מה מרוויחים ומה לא, יש לי את כל הנתונים.

יצחק גורביץ: רק מה הראנו לו כי באמת אצלנו עושים עבודה.

יצחק גורביץ: שם יתקבלו החלטות אבל עבודה ומחקר יתבצע אצלנו.

יצחק גורביץ: הסוגיה היא לא רק העובדים הזרים או לא הסוגיה היא אם פותרים את מצוקת הדיור כן או לא.

יצחק גורביץ: עכשיו צריך להבין דבר אחד קבלן שמתחיל לבנות רק לדבר אחד הוא מצפה שאין ערך הדירה שהוא ימכור לא יהיה יותר נמוך ממה שהוא מתכנן.

יצחק גורביץ: כך הוא עושה את התחשיב כך הוא יכול להתקדם.

יצחק גורביץ: אגף תקציבים בהוצאת בנק ישראל עוזרים לקבלנים.

יצחק גורביץ: התחלתי לבנות, יש לי את הקרקע, אני כבר יכול לתכנן את מחיר הדירה, אני גם יכול לתכנן את הקרקע יותר יקר, כי אני יודע שמחיר הדירה יעלה.

יצחק גורביץ: אני גם לא רוצה למכור אותה מיד כי כל חודש אם יש לי דירה במרכז שני אחוזים אני מקבל.

יצחק גורביץ: בבנק לא נותנים לי את הכסף הזה.

יצחק גורביץ: הבעיה היא בעיית תכנון או העדר תכנון או שאם התבטא נכון ומדויק , חלם.

יצחק גורביץ: הם רוצים להעביר את יחידות צה"ל לדרום.

יצחק גורביץ: מי יבנה?

יצחק גורביץ: ונניח שיבנו מאיפה יפיקו את הפועלים?

יצחק גורביץ: מאיפה?

קריאה: מיהודה ושומרון יביאו אותם.

יצחק גורביץ: אנחנו מתחננים להגדיל את המכסה גם שם, אבל עוצרים אותנו.

קריאה: למה?

אודי ענפי: כי יש בעיה ביטחונית

יצחק גורביץ: סליחה אודי, לא נכון.

יצחק גורביץ: יש החלטת ממשלה להגדיל את המכסה לחמשת אלפים לענף הבנייה.

יצחק גורביץ: האוצר אמר לא, רק אלף.

יצחק גורביץ: שר האוצר התעקש על רק אלף.

יצחק גורביץ: ארבעת אלפים אנחנו עדיין ממתינים.

יצחק גורביץ: למה?

יצחק גורביץ: אנחנו לא יודעים.

יצחק גורביץ: אבל זה לא חשוב.

יצחק גורביץ: הרי העובדות הם לא חשובות.

יצחק גורביץ: העיקר שיצאו העובדים הזרים.

יצחק גורביץ: העיקר שלא יהיו פלשתינאים.

יצחק גורביץ: וסוגיה של מצוקת הדיור זה לא סוגיה שמגיעה לדלת של משרד האוצר ולא של בנק ישראל.

יצחק גורביץ: והאמירות שאנחנו נפשיר קרקעות ונוריד את מחיר הקרקע היא לא רלוונטית.

יעקב כץ: אין מי שיבנה שם.

יעקב כץ: לגבי החרדים אני הולך ונפגש עם רבנים ואדמו"רים ואני אומר להם תרימו קבוצות עבודה, תשתלטו על השוק הישראלי, תעשו מיליונים.

יעקב כץ: אגב, באמריקה אתה תלך ותראה אתרי בנייה בניו יורק תראה חבר'ה עם זקנים וכיפות.

קריאה: יש לנו בקורס אחד כזה.

יצחק גורביץ: צריך להבין דבר אחד, הממשק בין הבנייה הקונבנציונאלית המתועשת, במתועשת לצורך העניין בונים בניינים גבוהים ובאמת אפשר לבנות עם פחות כוח אדם.

יצחק גורביץ: איך זה קשור לאוכלוסיות שאתה ציינת כרגע?

יצחק גורביץ: כי בבנייה הדתית אי אפשר לבנות לגובה כי בשבת אין מעלית.

יעקב כץ: אצל הספרדים יש הקלות?

יצחק גורביץ: אבל זוהי הסיבה שאי אפשר לבנות לגובה.

יצחק גורביץ: אז גם לאוכלוסיה הזו צריך יותר כוח אדם, כי זה פחות מתועש.

יצחק גורביץ: אז מאיפה זה יילקח.

יצחק גורביץ: החשיבה הזו לא נעשתה בשום מקום ולמה?

יצחק גורביץ: כי אנחנו מתמודדים עם אנשים שכרגע לומדים את הדברים.

יצחק גורביץ: רן מתי סיימת את האוניברסיטה שעכשיו אתה רוצה להעיר?

יעקב כץ: קצת נימוס.

יעקב כץ: לא נתנו לי פטיש להכות על השולחן אבל מקל יש לי.

יעקב כץ: אני מבקש, אתה לא נבנה מזה בזה שאתה מזלזל בו.

יעקב כץ: מה זה עוזר?

יעקב כץ: תדבר לעניין יצחק, מה אתה פוגע בצעירותו?

יעקב כץ: תדבר לעניין.

יצחק גורביץ: אני מזכיר לך את הישיבה בפעם הקודמת.

יעקב כץ: אבל זה לא הוא.

יעקב כץ: יש פה בעיה הרבה יותר עמוקה שזה לא בעיה שלו.

יעקב כץ: כשיושב שר אוצר שאני ישבתי איתו הרבה פעמים ואני אמרתי לו, אתה לא תוכל להסביר לעם ישראל אף פעם בחיים שלך, איך קיבלת ממשלה שכל חודש המחירים עולים בדירות שני אחוז.

יעקב כץ: כשהציגו לך את הבעיות ואיך לפתור אותן אתה לא מתייחס.

יעקב כץ: אבל בסופו של יום אתה צריך לומר לעם ישראל שאין דבר כזה בעולם שמחירי הדירות עולים בעשרים אחוז בשום מקום בעולם.

יעקב כץ: זהו מצב קטסטרופאלי משהו פה לא נורמאלי.

יעקב כץ: ויש פתרונות לכך.

יעקב כץ: אתה מתעקש ללכת בדרך שלך , תלך בדרך שלך.

יעקב כץ: אתם צריכים להסביר לא מה הממשלה עושה אתם צריכים להסביר למה זוג צעיר שמתחתן, לא יכול לקנות דירה, במחיר סביר, בשום מקום כמעט במדינת ישראל.

יעקב כץ: למה אין דירות ולמה המחירים כל כך גבוהים ולמה הימשכות הבנייה היא כל כך ארוכה?

יעקב כץ: ולמה, ולמה, לא מספיק לבוא ולהגיד יהיה כך וכך.

יעקב כץ: המציאות היום של מדיניות הממשלה היא קטסטרופאלית.

יעקב כץ: משום שאם זוג צעיר נניח כן רוצה לגור באזור המרכז או כן רוצה לגור באזור ירושלים, אז מצד אחד הוא לא יכול לגור כי מקפיאים לו, מצד שני גם אם לא מקפיאים אז נותנים הוראה לשר השיכון, כך אמר השר אטיאס מעל במת הכנסת, שכל שבוע מתקשר אליו ראש הממשלה לוודא שלא בונים כי הוא מפחד מהאמריקאים.

יעקב כץ: אז אין בנייה ואין דירות והמחירים טסים כלפי מעלה, אז איפה אנחנו?

יעקב כץ: איזה זוג צעיר יכול לקבל משכנתא של שבעים אחוז עם החזר של חמשת אלפים, ששת אלפים לחודש?

יעקב כץ: אז זה לא מספיק רן, הטענה שלהם היא טענה מציאותית.

יעקב כץ: היא לא טענה ערטילאית.

יעקב כץ: אתם צריכים להתמודד עם העובדה שאם נניח, אני הייתי אצל שר האוצר לפני שנה ושלושה חודשים ואמרתי לו המחירים יטוסו מהסיבות שהוא אומר.

יעקב כץ: אתה צריך יותר פועלים, אתה צריך יותר ידיים עובדות, אתה צריך יותר לשווק, אתה צריך יותר קרקע יותר בזול.

יעקב כץ: הוא אומר לי אתמול במליאה שבכל ההערכות שלי צדקתי.

יעקב כץ: אני שואל איך אתם יכולים להראות את פניהם בציבור הישראלי שזוג צעיר, בוגר צבא שרוצה לקנות דירה צריך להוציא מליון שלוש מאות או מיליון ארבע מאות אלף שקל לדירה.

יעקב כץ: תגידו לי איך?

יצחק גורביץ: אני רק רוצה לסיים.

יצחק גורביץ: רק שני משפטים.

יצחק גורביץ: המשפט הראשון שאני מתנצל אם פגעתי בו זאת לא הייתה הכוונה.

יצחק גורביץ: הצפייה שישתפו איתנו פעולה, שיסתכלו עלינו בגובה העיניים ושנתאם פעילות.

יעקב כץ: אני עד שהאנשים האלו לא שחצנים.

יצחק גורביץ: הדבר השני שאני רוצה לומר הוא שאנחנו חוזרים לכל מחויבות של אחד תמורת אחד.

יצחק גורביץ: ייקלט עובד ישראלי תמורת זר.

רן רידניק: המדיניות שלנו מבוססת על נתונים אמפרים ונתמכת באופן מלא על ידי בנק ישראל.

יעקב כץ: מה זה אמפרים?

רן רידניק: נתונים מהשטח.

רן רידניק: היא לא תלושה משום דבר.

רן רידניק: לגבי שיתוף פעולה אנחנו שמחים לדבר.

רן רידניק: ישבנו מספר פעמים עם מנכ"ל איחוד הקבלנים ועם אנשיו לתוכניות שונות לעידוד תעסוקת ישראלים.

רן רידניק: נשמח לדבר.

יעקב כץ: לישיבה הבאה נשב כולם יחדיו שלא מול המצלמות ונראה איך נתקדם.

רן רידניק: החלטת העובדים הזרים הוא לא גחמה של רגע, הוא לא משהו בלתי ידוע, הוא קבוע ואנחנו נחושים להמשיך איתו בהתאם להחלטות הממשלה.

אריה אלדד: אני רוצה להגיד שתי הערות.

אריה אלדד: ראשית, מה שאמר איציק לגבי הפלסטינאים זה נכון, הייתה החלטת ממשלה בזמנו שדיברה על תוספת של עשרת אלפים פלסטינאים, נוספו אלף.

אריה אלדד: במהלך השנה האחרונה השר פואד, ניסה כמיטב יכולתו לאשר את הכניסה של ארבעת אלפים עובדים פלסטינאים נוספים ונכון לרגע זה המאמצים שלו העלו חרס.

קריאה: למה?

אריה אלדד: משום העובדה שמדובר בוועדה שאמורה ללכת ולאשר את תוספת כניסת הפלסטינאים לארץ, זה אומר ארבעת אלפים במספר.

אריה אלדד: הוועדה הזו בפועל לא התכנסה מטבע הדברים גם לא התקבלה שום החלטה.

אריה אלדד: נכון לרגע זה לא נוספו פלסטינאים מעבר לאלה שהיו לפני.

אריה אלדד: אני רוצה לומר רק מילה אחת לגבי הנושא של ההיתרים.

אריה אלדד: אין לנו שום בעיה אנחנו עושים את זה הלכה למעשה בעצם בכל תחום מהתחומים שבהם מצויים עובדים זרים כאן בארץ.

אריה אלדד: אנחנו יכולים בתוך תנאי ההיתר להכניס תנאי סף שלא יתנו עובדים זרים למי שלא קולט עובדים ישראלים.

אריה אלדד: היות ובכל זאת יש גם נכונות ומוטיבציה לקלוט כל עובד שמשתחרר מהכשרה מתאימה מתחום הבניין על ידי הקבלנים הרלוונטיים.

אריה אלדד: אנחנו יכולים לקבע את זה במסגרת תנאי ההיתר.

אריה אלדד: בהיתר יאמר שמי שלא יקלוט עובדים ישראלים במסגרות אותם מקומות שבהם הוא עובד, לא יקבל פשוט עובדים זרים.

אריה אלדד: אין לנו שום בעיה לעשות את זה.

יעקב כץ: אולי כדאי שיוסיפו את הפרט הזה בהליכה לבית במשפט העליון.

יעקב כץ: שבדיון בוועדה קיבלנו על עצמנו שאנו נמליץ בפני התאחדות הקבלנים או הקבלנים בכלל שעל כל פועל אנחנו מתחייבים לקבל כל ישראלי.

אריה אלדד: עוד דבר אחד, זה נכון שיש תחומים שהם ביחס הפוך ממספר עובדים זרים מול עובדים ישראלים.

אריה אלדד: דווקא זה לא תקף בתחום הבניין.

אריה אלדד: זאת אומרת שמהבחינה הזו זה לא צריך להיות אחד כנגד אחד.

אריה אלדד: צריך לקלוט כל מי שגומר את ההכשרה ומתאים לתחום הזה.

אריה אלדד: ואם יהיו הרבה יותר עובדים ישראלים כנגד העובדים הזרים זה רק מבורך.

אריה אלדד: דבר אחרון, אני חושב שיש שתי עתירות ולא עתירה אחת.

אריה אלדד: אחת של הקבלנים ואחת של העובדים בעניין מה שאתה הזכרת בנושא של הוצאת העובדים הזרים בטרם פקיעת שישים ושלושה חודשים.

יעקב כץ: אני רוצה לסכם את הישיבה.

יעקב כץ: אני מודה לכולם שהגיעו וגם על הרצינות ואם נאמרו מילים שלא צריכים להיאמר אני מבקש את סליחתם של האנשים.

יעקב כץ: אני מודה לבחורים שהגיעו ואני מברך אותם שירבו כמותכם בישראל.

יעקב כץ: אני מסכים עם התאחדות הקבלנים ועם הקבלנים עצמם, בראיה הכוללת שכדי לפתור בעיות צריך תוכנית כוללת ולא כל מה שרוצים הוא אפשרי.

יעקב כץ: האחריות שלנו בסופו של יום הם התושבים שלנו במדינת ישראל.

יעקב כץ: לספק לכל זוג שמתחתן, דירה.

יעקב כץ: אפשרות לגור בצורה נורמאלית, כי אם אין איפה לגור אי אפשר להקים משפחה, אי אפשר להקים קן משפחתי, אי אפשר לאהוב, אי אפשר לגדל ילדים.

יעקב כץ: כל אחד מאיתנו יודע את זה.

יעקב כץ: ולכן אנחנו שמחים,מוטי, על פתיחת הקורסים.

יעקב כץ: אנחנו מודים לך אודי, על המאמצים.

יעקב כץ: אנחנו נמשיך לקיים כדי לראות שקודם כל המאות שכפי אמר נציג משרד הביטחון, יקלטו כבר בשנה הזו.

יעקב כץ: אנחנו נעשה את כל החושבים כדי, כמו שאתה אמרת רן, לדבר על הכן ולא רק על הלא.

יעקב כץ: גם בישיבות הללו תעשו לי טוב.

יעקב כץ: אני לא יותר מידי עסוק, אני אומר לכם חברי הגיל הזה לא עסוקים יותר מידי, יש לנו הרבה זמן אני מחפש עבודה.

יעקב כץ: תזמינו אותי.

יעקב כץ: אם אתם רוצים ישיבה בכנסת נדאג לכם.

יעקב כץ: ומצד שני אנחנו נעשה מאמץ עם יו"ר ההסתדרות שאני מאוד מבקש שיחזיר לי טלפון.

יעקב כץ: כדי שנוכל לסכם ולראות מה ניתן לעשות להשבתם של הקבלנים אולי נבטל את רוע הגזרה.

יעקב כץ: אולי אלו שהיו אמורים להיות מסולקים מהארץ בראשון ליולי הדבר יעוכב כדי שלא תהיה קטסטרופה יותר גדולה בתחום הבנייה.

יעקב כץ: אני מודה לכולם.

יעקב כץ: גם לחברי השר לשעבר גדעון עזרא.

יעקב כץ: ואני מקווה שמתוך הישיבה הזו אנחנו נמשיך לעשות חייל.